ชำแหละ 4 ประเด็น แมนฯยูบุกทุบคาร์ดิฟฟ์
ปิศาจแดง แมนเชสเตอร์ ยูไนเต็ด บุกมาเอาชนะ คาร์ดิฟฟ์ ซิตี้ ด้วยฟอร์มอันร้อนแรง ภายใต้กุนซือคนใหม่ ถึง 5-1 และนี่คือ 4 ประเด็นสำคัญที่ได้เห็นจากเกมนี้,1.จ่ายบอลเร็ว ผ่านบอลขึ้นหน้าตลอด,เกมนี้ ปิศาจแดง ภายใต้การคุมทีมของ โอเล กุนนาร์ โซลชาร์ ออกสตาร์ตได้ดีมากๆ ต่อบอลกันรวดเร็ว ทำชิ่งให้เห็นหลายครั้ง และนี่คือสิ่งที่ขาดหายไปตั้งแต่ เซอร์ อเล็กซ์ เฟอร์กูสัน วางมือ แมตช์แรกของ โซลชาร์ ผู้เล่นของยูไนเต็ดแทบจะไม่มีการส่งบอลกลับหลังให้เห็น ทุกครั้งที่ได้บอลจะพยายามมองหาเพื่อนและผ่านบอลไปข้างหน้า ซึ่งการเล่นแบบนี้จะช่วยให้มีโอกาสทำประตูมากขึ้น และพวกเขาก็ทำได้,2.เล่นเป็นทีม,นักเตะของปิศาจแดงหลายคน มีทัศนคติการเล่นที่เปลี่ยนไป ไม่ว่าจะเป็น พอล ป็อกบา ที่เลิกโชว์ลูกยาก หันมาจ่ายบอลมากขึ้น รับส่งบอลกับเพื่อนร่วมทีมได้เป็นอย่างดี รวมถึง อองโตนี มาร์เชีบล และ มาร์คัส แรชฟอร์ด ที่ไม่ตะบี้ตะบันเลี้ยงเหมือนแต่ก่อน เปลี่ยนมาเป็นทำชิ่งกันแทน และนั่นทำให้เกมรุกของปิศาจแดงน่ากลัวอีกครั้ง ขณะที่ เจสซี ลินการ์ด ก็กลายเป็นตัวอันตรายของปิศาจแดงอีกครั้ง นัดนี้ยิง 2 ลูก และทำไปอีก 1 แอสซิสต์,3.มีความกระหายในชัยชนะ,นัดนี้ผู้เล่นของปิศาจแดงมีความมุ่งมั่น และกระหายในชัยชนะเป็นพิเศษกับนัดแรกของเจ้านายคนใหม่ แต่ละคนวิ่งสู้ฟัด เพรสซิ่งใส่คู่แข่งจนทำอะไรไม่ถนัด แย่งบอลกลับมาเร็ว พยายามหาโอกาสทำประตูอย่างต่อเนื่อง ไม่เหมือนยุคมูรินโญที่พอนำแล้วมาเน้นตั้งรับ สุดท้ายโดนลงโทษทุกที,4.โซลชาร์กระตุ้นดี,โซลชาร์แสดงภาวะการเป็นผู้นำออกมาอย่างชัดเจน สังเกตุได้ว่าเขาออกมายืนสั่งการข้างสนามบ่อยมาก และเมื่อทีมได้ประตูก็แสดงอาการดีใจออกมาได้ดูดีเลยทีเดียว บรรยากาศดีๆกลับมาสู่ทีมแมนเชสเตอร์ ยูไนเต็ด อีกครั้ง
ปิศาจแดง แมนเชสเตอร์ ยูไนเต็ด บุกมาเอาชนะ คาร์ดิฟฟ์ ซิตี้ ด้วยฟอร์มอันร้อนแรง ภายใต้กุนซือคนใหม่ และนี่คือ 4 ประเด็นสำคัญที่ได้เห็นจากเกมนี้
แมนเชสเตอร์ ยูไนเต็ด,คาร์ดิฟฟ์ ซิตี้,โอเล กุนนาร์ โซลชาร์,พรีเมียร์ลีก